Mighty Morphin Alien Rangers

**Mighty Morphin Alien Rangers** on kymmenosainen Power Rangers -minisarja, jonka tapahtumat sijoittuvat sarjojen *[[Mighty Morphin Power Rangers]]* ja *[[Power Rangers Zeo]]* väliin. Sarjassa käytettiin Mighty Morphin Power Rangersin kolmannen tuotantokauden tavoin japanilaisen 18. Super Sentai -sarjan *[[Ninja Sentai Kakuranger]]* kuvamateriaalia. Toisin kuin aiemmin, nyt myös rangereiden asut otettiin Kakurangerista.

Taistelu- ja alkumusiikkina oli hieman muokattu versio *Mighty Morphin Power Rangersin* tunnusmusiikista, sillä sanojen "Go Go Power Rangers" tilalla laulettiin "Go Go Alien Rangers".

## Juoni

Mighty Morphin Power Rangersin viimeisessä jaksossa paha Master Vile oli siirtänyt *Orb of Doomin* avulla Maapallon ajassa taaksepäin. Sen seurauksena rangerit olivat muuttuneet jälleen lapsiksi, joten he eivät voineet käyttää voimiaan. Maa tarvitsi suojelua, joten Zordon pyysi apua Aquitar-planeetan Power Rangereilta. Nämä rangerit olivat avaruusolioita, jotka elivät planeetallaan vedenalaisessa ympäristössä. Sen vuoksi Maan ympäristö ei soveltunut heille hyvin, mutta he päättivät siitä huolimatta tulla apuun. He onnistuivat pilaamaan Master Vilen suunnitelman, jonka jälkeen Master Vile sai tarpeekseen ja lähti takaisin omaan galaksiinsa. Sen jälkeen Lord Zedd ja Rita Repulsa yrittivät valloittaa maailman taas kahdestaan.

Billy Cranston rakensi ninjakolikoista voimansa ottaneen laitteen, jolla hän toivoi muuttavansa rangerit takaisin oikean ikäisiksi. Kuitenkin vain Billy ehti käyttää laitetta, sillä Goldar ja Rito Revolto varastivat sen. Sen jälkeen Rita ja Zedd tuhosivat sen sisällä olleet ninjakolikot, joten Power Rangereiden aiemmin käyttämät voimat olivat lopullisesti mennyttä. Sen seurauksena Aquitarin Rangerit olivat planeetan ainoa toivo ja he eivät voineet jäädä kovin pitkäksi aikaa. Lopulta Zordon oivalsi, että Zeokristallin sisältämillä voimilla maailman voisi palauttaa oikeaan aikaan. Rangerit olivat kuitenkin aiemmin jakaneet sen viideksi pienemmäksi kristalliksi ja ripotelleet ne eri aikakausille ympäri Maapalloa, jotta Master Vile ei saanut sitä käsiinsä.

Sen seurauksena viisi nuorta rangeria lähetettiin kukin eri aikakaudelle etsimään kristallin palasta. Kristallin palasten löydyttyä he pystyivät palaamaan nykypäivään. Palasten etsintöjen ajan Aquitarin Rangerit, Billy, Zordon ja Alpha 5 keskittyivät torjumaan Lord Zeddin ja Ritan hyökkäyksiä. Viholliset suunnittelivat tuhoavansa komentokeskuksen ja varastavansa valmiin Zeokristallin itselleen.

Lopulta Zedd ja Rita toivat Aquitarin Rangereiden arkkivihollisen, Hydro Hogin, Maahan. Suurien vaikeuksien jälkeen Aquitarin Rangerit onnistuivat kuitenkin tuhoamaan hänet. Samaan aikaan Aisha Campbell sai haltuunsa Afrikassa viimeisen Zeokristallin palasen. Hän päätti kuitenkin jäädä Afrikkaan auttamaan eläimiä ja lähetti uuden ystävänsä, Tanya Sloanin, hänen tilalleen. Kun Zeokristalli oli taas yhdistynyt Billyn rakentaman koneen avulla palasi Maapallo takaisin oikeaan aikaan. Lukiolaisiksi palanneet rangerit kiittivät Aquitarin rangereita, jonka jälkeen he lähtivät takaisin Aquitarille. Goldar ja Rito Revolto onnistuivat kuitenkin varastamaan Zeokristallin ja räjäyttämään komentokeskuksen palasiksi virittämällään pommilla. Rangerit ehdittiin siirtää turvaan juuri ennen räjähdystä.

### Vaikutukset
Tämä minisarja toimi linkkinä sarjojen *[[Mighty Morphin Power Rangers]]* ja *[[Power Rangers Zeo]]* välillä. Zeon kaksiosainen aloitusjakso toi ratkaisun minisarjan lopun tapahtumille ja esitteli rangereille heidän uudet voimansa, kuten myös uuden vihollisen, Machine Empiren.

Aquitarin Rangereita on nähty myös muillakin kausilla. Cestro palasi eräässä *[[Power Rangers Zeo]]n* jaksossa pyytämään Billyn apua taistelussa Hydro Contaminatoreja vastaan. Myöhemmin Cestro näyttäytyi hetkellisesti myös Delphinen kanssa, kun Trey of Triforia oli tehnyt pakkolaskun Aquitarille. Koko Aquitarin Rangereiden ryhmä näyttäytyi kauden lopulla, kun he saapuivat Maahan taistelemaan Zeo Rangereiden rinnalla King Mondon robottihirviötä ja Rita Repulsan laukkuhirviötä vastaan. Jaksoissa Aquitarin Rangerit yrittivät myös auttaa nopeasti vanhenemaan alkanutta Billyä, jonka vanheneminen johtui aiemmin tapahtuneesta ninjakolikoista voimansa ottaneen laitteen käytöstä.

## Hahmot
### Power Rangerit

;Aurico: Punainen Aquitarin Ranger, joka toimi taisteluissa rangereiden komentajana. Aurico laati hyviä taistelusuunnitelmia. Häntä näytteli David Bacon.

;Delphine: Valkoinen Aquitarin Ranger, joka toimi Alien Rangereiden johtajana. Hän piti hyvää huolta ryhmästään ja oli myös ensimmäinen naispuolinen ryhmänjohtaja. Häntä näytteli Rajia Baroudi.

;Cestro: Sininen Aquitarin Ranger, joka oli ryhmän aivot. Hän oli tekniikkanero. Cestro valmisti rangereille aseita ja laitteita, joiden avulla he selvisivät tukalistakin tilanteista. Hän oli ensimmäinen afroamerikkalainen sininen ranger. Häntä näytteli Karim Prince.

;Tideus: Keltainen Aquitarin Ranger, joka oli erittäin voimakas ja järkevä henkilö. Tideus oli ensimmäinen miespuolinen keltainen ranger. Häntä näytteli Jim Gray.

;Corcus: Musta Aquitarin Ranger. Hän oli taisteluissa melko kuumaverinen, vaikka olikin viisikosta muuten kaikkein hiljaisin. Corcusta näytteli Alan Palmer.

### Liittolaiset
;Tommy Oliver: Nuorta Tommy Oliveria näytteli *Michael R. Gotto* ja teini-ikäistä Jason David Frank.
;Rocky DeSantos: Nuorta Rocky DeSantosia näytteli *Michael J. O'Laskey* ja teini-ikäistä Steve Cardenas.
;Billy Cranston: Nuorta Billy Cranstonia näytteli *Justin Timsit* ja teini-ikäistä David Yost.
;Adam Park: Nuorta Adam Parkia näytteli *Matthew Sakimoto* ja teini-ikäistä Johnny Yong Bosch.
;Aisha Campbell: Nuorta Aisha Campbellia näytteli *Sicily Sewell* ja teini-ikäistä Karan Ashley.
;Katherine "Kat" Hillard: Nuorta Katherine Hillardia näytteli *Julia Jordan* ja teini-ikäistä Catherine Sutherland.
;Zordon: Äänenä toimi Robert L. Manahan.
;Alpha 5: Äänenä toimi Richard Steven Horvitz.
;Farkus "Bulk" Bulkmeier: Nuorta Bulkia näytteli *Cody Slaton* ja teini-ikäistä Paul Schrier.
;Eugene "Skull" Skullovitch: Nuorta Skullia näytteli *Ross J. Samya* ja teini-ikäistä Jason Narvy.

### Viholliset

;Master Vile: Äänenä toimi Tom Wyner.
;Rita Repulsa: Häntä näytteli Carla Perez ja äänenä toimi Barbara Goodson.
;Lord Zedd: Häntä näytteli Edwin Neal (mainittu nimellä **Ed Neal**) ja äänenä toimi Robert Axelrod.
;Goldar: Äänenä toimi Kerrigan Mahan (mainittu nimellä **Ryan O'Flannigan**).
;Rito Revolto: Äänenä toimi Bob Papenbrook.
;Squatt: Äänenä toimi Michael Sorich (mainittu nimellä **Michael J. Sorich**).
;Baboo: Äänenä toimi Dave Mallow (mainittu nimellä **Colin Phillips**).
;Finster: Äänenä toimi Robert Axelrod.
;Hydro Hog: Äänenä toimi Brad Orchard.
***Hirviöt**: 
****Parrot Top**: (äänenä toimi Matt K. Miller)
****See Monster**: (äänenä toimi Brian Tahash)
****Crabby Cabbie**: (äänenä toimi Michael Sorich)
****Garbage Mouth**:(äänenä toimi Matt K. Miller)
****Brick Bully**: (äänenä toimi Richard Epcar ensimmäisellä kerralla ja Brian Tahash toisella kerralla)
****Professor Longnose**: (äänenä toimi Kirk Thornton)
****Slotsky**: (äänenä toimi Jimmy Theodore)
****Eric ja Merrick, Barbaariset veljekset**: (ääninäyttelijät ei tiedossa)
****Bratboy**: (äänenä toimi Paul Schrier)
****Witchblade**: (äänenä toimi Wendee Lee)
****Arachnofiend**: (äänenä toimi Julie Maddalena)

## Zordit
* **Battleborgit**: Olivat Aquitarin Rangereiden omia ihmismäisiä zordeja, jotka he toivat Aquitar-planeetalta mukanaan Maahan. Ne oli vähemmän panssaroitu versio Shogunzordeista. Aquitarin Rangerit ohjasivat niitä telepaattisesti. 
* **Shogunzordit**: Aquitarin Rangerit saivat käyttöönsä myös Power Rangereiden Shogunzordit. He pystyivät käyttämään niitä normaalisti ja yhdistämään ne myös Shogun Megazordiksi. Yhdessä Falconzordin kanssa ne pystyivät muodostamaan myös Shogun Mega Falconzordin, jolla he muun muassa onnistuivat tuhoamaan arkkivihollisensa Hydro Hogin.

## Jaksot

Luettelo Mighty Morphin Alien Rangersin jaksoista.

## Rooleissa

## Lähteet